fi en fi id fi sl fi es fi fi fi fi fi fi fi fi fi id fi fi id fi fi fi fi fi fi fi fi fi id fi fi fi id de fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi en fi fi fi fi fi fi es fi fi sl fi gl fr fi en en
Roskasta raaka-aineeksi -kampanja näyttää suuntaa jäteviestinnälle: Tällainen on täydellinen jätekatos | Rodinia
Täydellinen jätekatos on vielä työn alla. Roskasta raaka-aineeksi -kampanja näytti, että jäteviestinnässä on paljon kehitettävää.
Lahden ympäristöpääkaupunkivuoteen suunnittelemamme kampanja osoitti, että päästäksemme kiertotalouden mukaiseen yhteiskuntaan, meidän on aloitettava viestinnän parantamisesta.
Uudelleenbrändäsimme kymmenen Lahden Talojen jätekatosta ja mittasimme sekajätteen määrää kampanjan aikana. Jopa 60 prosenttia kampanjassa mukana olleista taloyhtiöistä onnistui vähentämään sekajätteen määrää tarkasteluajanjaksolla! Se on hyvä suoritus. Osa taloyhtiöistä vähensi sekajätettä jopa 20 prosenttia muutamassa kuukaudessa ja muissakin jätekatokset näkivät positiivisen muodonmuutoksen.
Tällainen on täydellinen jätekatos
Suomessa on käytössä syntypaikkakierrätys. Se tarkoittaa, että jätteet tulee lajitella siellä, missä ne syntyvät. Eli asunnoissa. Asukkaille lajittelua ei kuitenkaan ole tehty helpoksi, sillä ohjeet vaihtelevat jätehuoltoalueittain, paikkakunnittain ja jopa taloyhtiöittäin.
Jätekatokset ovat ankeita paikkoja, vaikka ne ovat osa jokapäiväistä elämää. Unelmiemme täydellinen jätekatos:
on matkan varrella, näkyvällä paikalla ja hienon näköinen
on siisti ja hyvin valaistu, jotta näkee mikä astia on missäkin
jäteastiat rivissä vakiopaikoilla, jotta lajittelusta tulee rutiinia
antaa palautteen lajittelun onnistumisesta
Kiertotalouden mukainen liiketoiminta tarkoittaa monialaista yhteistyötä ja uusia kumppanuuksia. Teimme kampanjan aikana yhteistyötä paitsi Lahden Talojen ja Green Lahti -organisaation myös Lahden Pelicansin, Salpakierron, Caprocin ja Niimaarin kanssa.
Suurin haaste lajittelijalle on kuitenkin kierrätettävien materiaalien loputon määrä ja poikkeukset siihen, mitä saa lajitella mihinkin astiaan. Kierrätettävyydestä ja siitä viestimisestä pitäisi vastuun siirtyä selkeämmin tuottajille. Jokaisessa esineessä ja pakkauksessa tulisi selkeästi esimerkiksi värikoodilla ilmoittaa, mikä on sen uusiokäyttöpotentiaali, eli missä jätejakeessa se kierrätetään. Ja jos ei ole kierrätettävä, sen pitäisi olla laiton.
Voit tutustua jäteviestinnästä tekemiimme huomioihin Instagramissa @roskastaraakaaineeksi tai @rodiniafi.
Kuva: Sami Nyyssölä / Rodinia
Jätekatokset ja jätepisteet voivat näyttää myös tältä. Kuvassa Roskasta raaka-aineeksi -kampanjakohteita vuonna 2021.
PrevEdellinenKestävän kehityksen tavoitteet toimeenpannaan kunnissa
SeuraavaGlasgown ilmastokokouksen päätökset vaikuttavat yrityksiinNext
Ymmärrä kestävää viestintää. Saat tuoreimmat uutiset sähköpostiisi.
Liiketoiminnan tuki Vastuullisuuspalvelut Viestintäpalvelut
agenda 2030 asiakasviestintä brändinhallinta bränditutkimus EU directive green key ilmastonmuutos kestävä kehitys kestävä kuluttaminen kestävä markkinointi kestävä matkailu kierrätys kiertotalous kilpailukyky koronavirus maineenhallinta matkailu merkitys muovidirektiivi muovikeskustelu muovinkierrätys non-financial reporting purpose rakennusala raportointi rekrytointi roskasta raaka-aineeksi sijoittajaviestintä social impact strategiat strateginen viestintä sustainability communication työvoima UN Global Compact vaikuttavuus vastuullinen brändi vastuullinen matkailu vastuullisuus vastuullisuusraportointi vastuullisuusraportti vastuullisuusviestintä viestintä viherpesu yritysvastuu yritysvastuuraportointi
Olemme kestävän liiketoiminnan strateginen kumppanisi ja kestävän markkinoinnin edelläkävijä. Luovaa ja rohkeaa viestintää, jolla on yhteiskunnallista vaikuttavuutta.